Unser fruntlich gruͦs vor, lieber schulths. Wand der weg fûr Sant Batten uff der vor zitten mit
costen erbuwen ward, aber ergangen in massen, ist das wir inn wider ze machen vō sinr
fuͦgkliche wegen verdingt hant. Ist auch zuͦ guͦter mass dasselb verding gmacht, das auch
der vin̄ notdurftig ist, den arbeiter ze bezalend. Hant auch hievon des verdings costen einen
anschlag getan und den von Sigriswil xv lb d und den von Hiltolfingen in der kilcheri
ouch xv lb d uff gleit dar an ze geben. Also ist unsser meinung, das du fûrderlichen
gedenktest, die egn̄ sum̄en von beiden teilen angleit gezogen, dir geben und si denne
von dir dem probst von Inderlappen geantwûrt werden. Daran tuͦst du ûns dienst, den̄
ouch das, als du wol weist, zuͦ ussrrichtung des wegs meister notdûrftig ist. Datū
vigi vaste anno Dm̄ etc. xli°.
Schulths̄ und ratt
zuͦ Bern